Forskere mener at verdens største forekomster av thorium kan befinne seg i fjellgrunnen i Telemark, der forekomstene er estimert til ett sted mellom 56 000 og 600 000 tonn. Estimatene er også sprikende når det gjelder energipotensialet av de norske funnene, som er beregnet til å være mellom 10 og 120 ganger mer enn de samlede petroleumsforekomstene i Nordsjøen. Det norske selskapet Thor Energy driver forskning på reaktorer drevet med thorium.